Margrethe 2.s tronbestigelse fandt sted på et tidspunkt, hvor det såkaldte 68'oprør havde skabt en demokratisk luftning, der ikke harmonerede særligt godt med eksistensen af et arveligt kongedømme. For første gang siden 1920 dukkede [[republik]]anske tanker op, og en gallupundersøgelse konstaterede, at 50 procent af befolkningen var mod monarkiet og 50 procent for. Men det republikanske røre var en overfladeboble i en situation, hvor befolkningen nok så meget gik op i debatten om, hvorvidt Danmark skulle tilslutte sig [[Det Europæiske Fællesskab|EF]], og i 1973 indtraf [[Oliekrise#Oliekrisen 1973|oliekrisen]], der satte de politiske økonomiske spørgsmål i forgrunden.{{sfn|Scocozza|1997|p=205}}
Levende_personer Titler Religion Samfund Historie Kultur